**ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆԻ**

 **ԳԻՏԱԿԱՆ ԽՈՐՀՐԴԻ 2017 ԹՎԱԿԱՆԻ ՆԻՍՏԵՐԻ**

**ԱՐՁԱՆԱԳՐՈՒԹՅՈՒՆՆԵՐ ԵՎ ՈՐՈՇՈՒՄՆԵՐ**

**Արձանագրություն 1**

2017թ փետրվարի 15-ին տեղի ունեցավ Գավառի պետական համալսարանի գիտական խորհրդի նիստ: Նիստին մասնակցում էին գիտխորհրդի 31 անդամներից 24-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 **Օրակարգ՝**

1. ‹‹Գավառի պետական համալսարան›› հիմնադրամի ռեկտորի թափուր պաշտոնի համար թեկնածուի առաջադրում:
2. ‹‹Գավառի պետական համալսարան›› հիմնադրամի ռեկտորի պաշտոմակատար Ռ. Խ. Հակոբյանի նախընտրական ծրագրի դրույթների ներկայացում:
3. Ընթացիկ հարցեր:

**ԼՍԵՑԻՆ.-** ‹‹Գավառի պետական համալսարան›› հիմնադրամի ռեկտորի թափուր պաշտոնի համար թեկնածուի առաջադրման հարցը: Հարցի վերաբերյալ ելույթ ունեցավ բանասիրական ֆակուլտետի դեկան Թ. Ասոյանը: Նա նշեց, որ ԳՊՀ գիտխորհուրդը այդ պաշտոնի համար պետք է առաջադրի իր այն թեկնածուին, որը օժտված լինի կազմակերպչական ունակություններով, հաստատության կառավարման համար ունենա համապատասխան փորձ ու գիտելիքներ, ցուցաբերի բարոյակամային բարձր որակներ աշխատանքային և մարդկանց հետ հարաբերություններում: Նկատի ունենալով այս հանգամանքները՝ Թ. Ասոյանը ‹‹Գավառի պետական համալսարան›› հիմնադրամի ռեկտորի թափուր պաշտոնի համար առաջարկեց Ռուզաննա Խաչիկի Հակոբյանի թեկնածությունը:

**ԱՐՏԱՀԱՅՏՎԵՑԻՆ**.-Ուսումնագիտական գծով պրոռեկտոր Ն.Կուտուզյանը, դեկաններ Հ. Ղաջոյանը, Ս. Ամիրխանյանը, Մ. Ավագյանը:

 Անցկացվեց բաց քվեարկություն: Թ. Ասոյանի առաջարկն ընդունվեց միաձայն: Հաշվի առնելով ելույթներն ու քվեարկության արդյունքը՝ ԳՊՀ գիտական խորհուրդը

**ՈՐՈՇԵՑ՝**

1. ‹‹Գավառի պետական համալսարան›› հիմնադրամի ռեկտորի թափուր պաշտոնի համար առաջարկել ԳՊՀ ռեկտորի պաշտոնակատար, իրավաբանական գիտությունների դոկտոր, դոցենտ Ռուզաննա Խաչիկի Հակոբյանի թեկնածությունը:
2. ‹‹Գավառի պետական համալսարան›› հիմնադրամի գիտական խորհրդի որոշումը ներկայացնել հոգաբարձուների խորհրդին:

**ԼՍԵՑԻՆ**.-‹‹Գավառի պետական համալսարան›› հիմնադրամի ռեկտորի պաշտոնակատար Ռ. Խ. Հակոբյանի նախընտրական ծրագրի դրույթների ներկայացման հարցը: Զեկուցողը հանգամանորեն անդրադարձավ համալսարանի զարգացման հեռանկարներին՝ միաժամանակ վերլուծելով կատարված աշխատանքները: Ըստ ներկայացված գործողությունների հնգամյա ծրագրի՝ ԳՊՀ-ն իր գործունեությունը պետք է ծավալի՝ ելնելով բուհի կրթական, գիտական, դաստիարակչական, լուսավորական, մշակութային առաքելությունից: Համալսարանի տեսլականը պետք է լինի որակի մշակույթի արմատավորումը ուսումնական գործընթացում, ուսուցման առկա և հեռակա համակարգերում, ուսանող-դասախոս հարաբերություններում, գիտելիքների ստուգման համակարգերում: Այնուհետև զեկուցողն անդրադարձավ գործողությունների ուղղություններին, առաջնահերթություններին ու նպատակին, միջազգային կրթական ծրագրերի իրականացման հարցերին: Նշվեց, որ դեռևս կան չլուծված խնդիրներ. բուհի հանրակացարանի նորոգում, դասախոսների կեցության պայմանների բարելավում, լսարանների, գրադարանների և ընթերցասրահների արդիականացում և տեխնիկական վերազինում, մարզահրապարակների ու փոքր տպարանի ստեղծում:

 Ռ. Հակոբյանը հավաստիացրեց, որ տարբեր ուղղություններով տարվող աշխատանքները կլինեն շարունակական և արդյունավետ:

 Լսելով և քննարկելով Ռ. Խ. Հակոբյանի նախընտրական ծրագիրը՝ ԳՊՀ գիտական խորհուրդը

 **ՈՐՈՇԵՑ՝**

 1.Հավանություն տալ ԳՊՀ ռեկտորի պաշտոնակատար Ռ. Հակոբյանի ներկայացրած գործողությունների ծրագրին:

 2.Գործողությունների հնգամյա ծրագիրը՝ որպես ԳՊՀ 2017-2022թթ․ ռազմավարական ծրագիր երաշխավորել՝ ներկայացնելու ‹‹Գավառի պետական համալսարան›› հիմնադրամի հոգաբարձուների խորհրդին:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն 2**

2017թ մարտի 25-ին տեղի ունեցավ Գավառի պետական համալսարանի գիտական խորհրդի նիստ: Նիստին մասնակցում էին գիտխորհրդի 31 անդամներից 27-ը:

 Նախագահ՝ Ռ. Հակոբյան

 Քարտուղար՝ Թ. Ասոյան

 **Օրակարգ՝**

 1.ԳՊՀ բանասիրական ֆակուլտետի 2016-2017 ուսումնական տարվա 1-ին կիսամյակի գործունեության հաշվետվության և 2-րդ կիսամյակի գործողությունների ծրագրի ներկայացում:

 /զեկ՝. ԲՖ դեկան Թ.Ասոյան/

 2.ԳՊՀ բնագիտական ֆակուլտետի 2016-2017 ուսումնական տարվա 1-ին կիսամյակի գործունեության հաշվետվության և 2-րդ կիսամյակի գործողությունների ծրագրի ներկայացում:

 /զեկ՝. ԲՆՖ դեկան Մ.Ավագյան/

 3.Ընթացիկ հարցեր:

 **ԼՍԵՑԻՆ.-** ԲՖ դեկան Թ.Ասոյանի հաշվետվությունը բանասիրական ֆակուլտետի 2016-2017 ուսումնական տարվա 1-ին կիսամյակի գործունեության և 2-րդ կիսամյակի գործողությունների ծրագրի մասին: Զեկուցողը նախ անդրադարձավ ընդունելությանը՝ նշելով, որ այստեղ միտումները բացասական են, ապա ներկայացրեց ուսանողների շարժը ֆակուլտետում: Ֆակուլտետի առաջադիմության հետ կապված վիճակագրությունն ու վերլուծությունները Թ.Ասոյանը ներկայացրեց նախորդ տարվա նույն ժամանակաշրջանի ցուցանիշների համեմատությամբ: Զեկուցողը նշեց, որ ժամանակի պահանջներն արտացոլելու համար պետք է ուշադրության կենտրոնում պահել ուսպլաններն ու առարկայական ծրագրերը: Ֆակուլտետի ամբիոններում, խորհրդում պարբերաբար քննարկվում են դրանց հետ կապված փոփոխությունները, արդյունքում մի շարք նոր դասընթացներ են ներառվել ուսումնական պլանում: Կրթական ծրագրերի իրականացումը ապահովում է ֆակուլտետի որակյալ պրոֆեսորադասախոսական անձնակազմը: Կազմակերպվում են տարբեր միջոցառումներ, գիտական սեմինարներ: Թ. Ասոյանը նշեց, որ 2-րդ կիսամյակում աշխատանքներն ավելի շատ են լինում՝ կապված ավարտական աշխատանքների, մագիստրոսական թեզերի պաշտպանության, ամփոփիչ ատեստավորման, խորհրդատվությունների կազմակերպման և այլ միջոցառումների հետ, ուստի ներկայացված գործողությունների ծրագիրն ավելի հագեցած ու բազմազան է: ԳՊՀ գիտական խորհուրդը

 **ՈՐՈՇԵՑ.-** ԲՖ դեկան Թ. Ասոյանի հաշվետվությունն ընդունել ի գիտություն և կատարված աշխատանքը գնահատել բավարար:

 **ԼՍԵՑԻՆ**.- ԲՆՖ դեկան Մ. Ավագյանի հաշվետվությունը բնագիտական ֆակուլտետի 2016-2017 ուսումնական տարվա 1-ին կիսամյակի գործունեության և 2-րդ կիսամյակի գործողությունների ծրագրի մասին: Զեկուցողը նշեց, որ բնագիտական ֆակուլտետում աշխատանքները կատարվել են համաձայն ֆակուլտետի զարգացման հայեցակարգի և կոռուպցիայի դեմ պայքարի ռազմավարական ծրագրի: Աշխատանքներն ընթացել են համակարգված, ցուցաբերվել է միասնական մոտեցում: Հրավիրվել են ֆակուլտետի խորհրդի նիստեր, որոնցում քննարկվել են ուսումնական, կազմակերպական գործընթացներին վերաբերող բազմաթիվ հարցեր: Այնուհետև զեկուցողն անդրադարձավ 2016թ. ընդունելությանը: Նշվեց, որ ուսանողների սակավաթվությունը հիմնականում պայմանավորված է եղել միասնական քննություններին ցածր միավորներ ստանալով: Ներկայացվեցին առաջադիմության ցուցանիշներն ըստ բաժինների, կուրսերի և ֆակուլտետի: Ֆակուլտետային կյանքը հետաքրքիր են դարձրել կազմակերպված բազմաբնույթ միջոցառումները և ֆակուլտետային ու հանրապետական գիտաժողովները: Ուշադրություն է դարձվել պրոֆեսորա-դասախոսական անձնակազմի համալրման հարցերին: Ուսումնական գործընթացը հաջողությամբ կազմակերպելու նպատակով վերանայվել են ուսումնական պլանները, թարմացվել են առարկայական ծրագրերը, դրանք համապատասխանեցվել են ուսուցման 16-շաբաթյա տևողությանը: Ֆակուլտետը մասնակցել է միջազգային ծրագրերի, որոշ ուսանողներ սովորել են այլ երկրներում: Այնուհետև ներկայացվեց 2-րդ կիսամյակի գործողությունների ծրագիրը: ԳՊՀ գիտական խորհուրդը

 **ՈՐՈՇԵՑ**.- ԲՆՖ դեկան Մ.Ավագյանի հաշվետվությունն ընդունել ի գիտություն և կատարված աշխատանքը գնահատել բավարար:

 **ԼՍԵՑԻՆ**.-ԳՊՀ բանասիրական ֆակուլտետի օտար լեզվի և գրականության ամբիոնի դասախոս, մանկավարժական գիտությունների թեկնածու Գայանե Ռուբենի Սարգսյանին ԺԳ.00.00 մասնագիտության գծով դոցենտի գիտական կոչում շնորհելու հարցը: Հարցի մասին զեկուցեց ուսումնագիտական գծով պրոռեկտոր Ն. Կուտուզյանը: Նա նշեց, որ հայցորդի գիտամանկավարժական գործունեության հետ կապված տվյալները բավարարում են դոցենտի գիտական կոչում շնորհելու համար ԲՈՀ-ի առաջադրած պահանջները: Առկա են համապատասխան փաստաթղթերը:

 **ԱՐՏԱՀԱՅՏՎԵՑԻՆ**.- ԲՖ դեկան Թ.Ասոյանը, օտար լեզվի և գրականության ամբիոնի վարիչ Գ.Միրիբյանը: Նշվեց, որ Գ. Ռ. Սարգսյանը իր գիտամանկավարժական գործունեությունն իրականացնում է բարձր մակարդակով, մասնակցում է գիտաժողովների, վերապատրաստումների, միջազգային համագործակցության շրջանակներում դասախոսական աշխատանք է իրականացնում տարբեր երկրների

համալսարաններում, հանդես է գալիս շնորհանդեսներով: Գ.Ռ.Սարգսյանը արժանի է դոցենտի կոչմանը:

 Կազմվեց հաշվիչ հանձնաժողով /նախագահ՝ Հ.Ղաջոյան, քարտուղար՝ Ռ.Սարգսյան, անդամ՝ Գ.Միրիբյան/ և անցկացվեց փակ քվեարկություն:

 Քվեարկության արդյունքը ներկայացրեց Հ.Ղաջոյանը. քվեաթերթիկների ընդհանուր քանակը՝ 31, բաժանված քվեաթերթիկների քանակը՝ 27, քվեատուփում առկա քվեաթերթիկների քանակը՝ 27, կողմ՝ 27, դեմ՝ 0, անվավեր՝ 0:

Հիմք ընդունելով քվեարկության արդյունքները՝ ԳՊՀ գիտական խորհուրդը

 **ՈՐՈՇԵՑ**.- 1.ԳՊՀ բանասիրական ֆակուլտետի օտար լեզվի և գրականության ամբիոնի դասախոս, մանկավարժական գիտությունների թեկնածու Գայանե Ռուբենի Սարգսյանին ԺԳ.00.00 մասնագիտության գծով շնորհել դոցենտի գիտական կոչում:

 2.ԳՊՀ գիտական խորհրդի որոշումը ներկայացնել ԲՈՀ՝ հաստատման:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն 3**

 2017թ ապրիլի 15-ին տեղի ունեցավ Գավառի պետական համալսարանի գիտական խորհրդի նիստ: Նիստին մասնակցում էին գիտխորհրդի 31 անդամներից 25-ը:

  **Օրակարգ**՝

 1.Հասարակական գիտությունների ամբիոնի 2016-2017 ուսումնական տարվա գործունեության հաշվետվության և և զարգացման հայեցակարգի ներկայացում:

 /զեկ՝. ամբիոնի վարիչ Լ.Քուրքչյան/

 2.Հաշվապահական հաշվառման ամբիոնի 2016-2017 ուսումնական տարվա գործունեության հաշվետվության և և զարգացման հայեցակարգի ներկայացում:

 /զեկ՝. ամբիոնի վարիչ Հ.Ղուլոյան/

 3.Կառավարման և ֆինանսների ամբիոնի 2016-2017 ուսումնական տարվա գործունեության հաշվետվության և և զարգացման հայեցակարգի ներկայացում:

 /զեկ՝. ամբիոնի վարիչ Հ.Զաքոյան/

4.Ընթացիկ հարցեր:

 **ԼՍԵՑԻՆ**.-Լ.Քուրքչյանի զեկուցումը ԳՊՀ հասարակական գիտությունների ամբիոնի 2016-2017 ուսումնական տարվա գործունեության և զարգացման հայեցակարգի մասին: Զեկուցողը ներկայացրեց «Մանկավարժություն և մեթոդիկա /տարրական կրթության/» բաժնի բակալավրիատի և մագիստրատուրայի ուսանողների առաջադիմությունն ըստ կուրսերի՝ համեմատությամբ նախորդ ուսումնական տարվա նույն ժամանակաշրջանի: Նշվեց, որ ելնելով այն հանգամանքից, որ 2016-2017 ուստարում որոշ բաժինների ուսանողները ստանալու են մանկավարժի որակավորում, վերանայվել և մշակվել են մանկավարժահոգեբանական առարկայական դասընթացները, դասավանդվում են նոր առարկաներ՝ «Գործնական մանկավարժություն/ՏՐ 4/», «Հոգեբանամանկավարժական հետազոտության մեթոդաբանություն» և «Մանկավարժական արժեբանություն» /մագիստրատուրա/: Ամբիոնը սպասարկում է 45 առարկայական ծրագիր, մշտապես համալրվում է էլեկտրոնային ուսուցման համակարգը: Կազմակերպվել են խորհրդատվություններ առկա և հեռակա ուսուցման բաժինների ապագա մանկավարժների մասնագիտական պրակտիկայի անցկացման վերաբերյալ: Ամբիոնը համալրված է բարձրակարգ մասնագետներով, որոնք ակտիվորեն զբաղվում են գիտահետազոտական գործունեությամբ, միաժամանակ նպաստում են ուսանողների հետազոտական որակների բարելավմանը: Դրա շնորհիվ ուսանողները մասնակցում են հանրապետական և ներբուհական գիտաժողովների: Ամբիոնը համագործակցում է որակի ապահովման, լրատվական բաժինների, ուսանողական ինքնակառավարման մարմինների հետ:

 Զարգացման հայեցակարգում հատկապես կարևորվեցին գործնական հմտությունների, ուսումնական գործընթացի կազմակերպման, գիտելիքների գնահատման, ուսանողներին ամբիոնի աշխատանքներում ներգրավելու հարցերը: ԳՊՀ գիտական խորհուրդը

 **ՈՐՈՇԵՑ.** Լ. Քուրքչյանի հաշվետվությունն ընդունել ի գիտություն և ԳՊՀ հասարակական գիտությունների ամբիոնի աշխատանքը գնահատել բավարար:

 **ԼՍԵՑԻՆ**.- Հ.Ղուլոյանի զեկուցումը ԳՊՀ հաշվապահական հաշվառման ամբիոնի 2016-2017 ուսումնական տարվա գործունեության և զարգացման հայեցակարգի մասին: Զեկուցողը նշեց, որ ամբիոնի նպատակը բարձր որակավորում ունեցող մասնագետների պատրաստումն է, որին կարելի է հասնել ուսանողների բարձր առաջադիմությունն ապահովելու ճանապարհով, ուստի նա սկզբում ներկայացրեց բակալավրիատի և մագիստրատուրայի ուսանողների առաջադիմության հետ կապված ցուցանիշները՝ կատարելով վերլուծություններ և համապատասխան եզրահանգումներ: Այնուհետև զեկուցողն անդրադարձավ ծրագրերում, ուսպլաններում կատարված փոփոխություններին: Կատարվել են ժամաքանակի փոփոխություններ, նոր արդիական առարկաներ են ներառվել ուսպլաններում: Թարմացվել են առարկայական ծրագրերը, որը շարունակական բնույթ է կրում՝ պայմանավորված տնտեսության զարգացմամբ, օրենսդրական փոփոխություններով: Ներկայացվեցին գործնական աշխատանքների, պրակտիկաների, օտարալեզու գրականության օգտագործման հետ կապված հարցերը: Երկրորդ կիսամյակի կարևորագույն խնդիրներն են ավարտական աշխատանքների, թեզերի կատարումը, խորհրդատվությունների, ամփոփիչ քննությունների կազմակերպումն ու անցկացումը: ԳՊՀ գիտական խորհուրդը

 **ՈՐՈՇԵՑ.** Հ.Ղուլոյանի հաշվետվությունն ընդունել ի գիտություն և ԳՊՀ հաշվապահական հաշվառման ամբիոնի աշխատանքը գնահատել բավարար:

 **ԼՍԵՑԻՆ.-** Հ.Զաքոյանի զեկուցումը ԳՊՀ կառավարման և ֆինանսների ամբիոնի 2016-2017 ուսումնական տարվա գործունեության և զարգացման հայեցակարգի մասին: Նա նշեց, որ քանի որ առաջադիմության հետ կապված հարցերն արդեն ներկայացվել և վերլուծվել են, ինքը չի անդրադառնա դրանց: Նա անդրադարձավ դասավանդման մեթոդներին: Պետք է կիրառել տարբեր մեթոդներ՝ ուսուցման գործընթացն ավելի արդյունավետ դարձնելու նպատակով, սակայն կան աշխատող և չաշխատող մեթոդներ, որը նշանակում է՝ պետք է ճիշտ կողմնորոշվել դասավանդման մեթոդի ընտրության հարցում: Առավել արդիական է խաղի մեթոդը, որը ոգևորում է ուսանողներին: Զեկուցողը կարևորեց նաև ուսանողներին հետազոտական աշխատանքների մղելու, հոդվածներ գրելու հանգամանքը: Այս առումով պետք է բարձրացնել թե՛դասախոսների, թե՛ ուսանողների պատասխանատվությունը: Երկրորդ կիսամյակում Հ.Զաքոյանը ևս շեշտեց ավարտական աշխատանքների, թեզերի կատարման, խորհրդատվությունների, ամփոփիչ քննությունների կազմակերպման ու անցկացման կարևորությունը: ԳՊՀ գիտական խորհուրդը

 **ՈՐՈՇԵՑ**. Հ.Զաքոյանի հաշվետվությունն ընդունել ի գիտություն և ԳՊՀ կառավարման և ֆինանսների ամբիոնի աշխատանքը գնահատել բավարար:

 **ԼՍԵՑԻՆ.-** ԳՊՀ պրոռեկտորՆ.Կուտուզյանի զեկուցումը ՀՄՖ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի «Հայկական զրադաշտական և վաղքրիստոնեական իրավունքի սկզբունքները» աշխատությունը տպագրության երաշխավորելու հարցի մասին: Զեկուցողը նշեց, որ հարցը քննարկվել է ամբիոնի նիստում և առաջարկվել է ներկայացնելնաև գիտխորհրդի քննարկմանը:

 **ԱՐՏԱՀԱՅՏՎԵՑԻՆ.-**Հումանիտար մասնագիտությունների դեկան, փիլիսոփայական գիտությունների թեկնածու Հ.Ղաջոյանը, պրոռեկտոր, իրավաբանական գիտությունների թեկնածու Ա.Ապրոյանը: Նշվեց, որ աշխատանքը նորություն է քննարկվող հարցերի լուսաբանման տեսակետից, ուստի արժանի է տպագրության: ԳՊՀ գիտական խորհուրդը

 **ՈՐՈՇԵՑ.-** ՀՄՖ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի «Հայկական զրադաշտական և վաղքրիստոնեական իրավունքի սկզբունքները» աշխատությունը երաշխավորել տպագրության:

 **ԼՍԵՑԻՆ.-** ԳՊՀ պրոռեկտորՆ.Կուտուզյանի զեկուցումը «Գավառի պետական համալսարանի պրոֆեսորադասախոսական կազմի որակավորման բարձրացման ծրագրի իրականացման կանոնակարգը» հաստատելու մասին: Զեկուցողը նշեց, որ կանոնակարգը քննարկվել է դասախոսների շրջանում, ամբիոններում և առաջարկեց հաստատել այն:

**ԱՐՏԱՀԱՅՏՎԵՑԻՆ.-**ԳՊՀ ռեկտոր Ռ.Հակոբյանը, ամբիոնների վարիչները: Նշվեց, որ նման կանոնակարգի անհրաժեշտությունը շատ է զգացվում: ԳՊՀ գիտական խորհուրդը

 **ՈՐՈՇԵՑ**.-Հաստատել «Գավառի պետական համալսարանի պրոֆեսորադասախոսական կազմի որակավորման բարձրացման ծրագրի իրականացման կանոնակարգը»:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

 **Արձանագրություն 4**

 2017թ ապրիլի 22-ին տեղի ունեցավ Գավառի պետական համալսարանի գիտական խորհրդի նիստ: Նիստին մասնակցում էին գիտխորհրդի 31 անդամներից 26-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 **Օրակարգ՝**

 1.ԳՊՀ հումանիտար մասնագիտությունների ֆակուլտետի 2016-2017 ուսումնական տարվա 1-ին կիսամյակի գործունեության հաշվետվության և 2-րդ կիսամյակի գործողությունների ծրագրի ներկայացում:

 ( զեկ՝. Հ.Ղաջոյան)

 2.ԳՊՀ Տնտեսագիտական ֆակուլտետի 2016-2017 ուսումնական տարվա 1-ին կիսամյակի գործունեության հաշվետվության և 2-րդ կիսամյակի գործողությունների ծրագրի ներկայացում:

 ( զեկ՝. Ս.Ամիրխանյան)

 3.Ընթացիկ հարցեր:

 **ԼՍԵՑԻՆ.-** ՀՄՖ դեկան Հ.Ղաջոյանի հաշվետվությունըԳՊՀ հումանիտար մասնագիտությունների ֆակուլտետի 2016-2017 ուսումնական տարվա 1-ին կիսամյակի գործունեության և 2-րդ կիսամյակի գործողությունների ծրագրի մասին: Նա, մրցունակ կադրերի պատրաստումը համարելով ուսուցման նպատակ, ներկայացրեց այն աշխատանքները, որոնք կատարվել են ֆակուլտետում նշված նպատակին հասնելու միտումով: Նախ անդրադարձ կատարվեց 1-ին կուրս ընդունելության, 1-ին կուրսեցիների և նրանց ծնողների մասնակցությամբ տեղի ունեցած ժողովի, հարցաթերթիկների միջոցով 1-ին կուրս ընդունվածների տրամադրվածությունն ու նախասիրությունները պարզաբանելու հարցերին, ապա ներկայացրեց ֆակուլտետի, բաժինների և կուրսերի առաջադիմությունը՝ հանգամանորեն վերլուծելով առաջադիմության հետ կապված խնդիրները: Ուսպլաններում մտել են նոր կրթական ծրագրեր, կատարվել են դասալսումներ: Դասախոսական կազմը հիմնականում մնացել է նույնը, կազմակերպվել են քննարկումներ, տարբեր բնույթի միջոցառումներ: Հ.Ղաջոյանը նաև ներկայացրեց 2-րդ կիսամյակի գործողությունների ծրագիրը: ԳՊՀ գիտական խորհուրդը

**ՈՐՈՇԵՑ**.- ՀՄՖ դեկան Հ.Ղաջոյանի հաշվետվությունն ընդունել ի գիտություն և աշխատանքը գնահատել բավարար:

 **ԼՍԵՑԻՆ.-** ՏՖ դեկան Ս.Ամիրխանյանի հաշվետվությունըտնտեսագիտական ֆակուլտետի 2016-2017 ուսումնական տարվա 1-ին կիսամյակի գործունեության և 2-րդ կիսամյակի գործողությունների ծրագրի մասին:Նա ասաց, որ իրենց նպատակը որակյալ մասնագետների պատրաստումն է: Ներկայացնելով ուսման առաջադիմության ցուցանիշները 2015-2016 ուստարվա նույն ժամանակահատվածի համեմատությամբ՝ նա նաև նշեց, որ աշխատում են ապահովել կրթության որակի շարունակական աճ: Այնուհետև զեկուցողը ներկայացրեցրեց տվյալներ զորակոչվածների և զորացրվածների, տարկետումների, տեղափոխությունների, հեռացումների և վերականգնումների վերաբերյալ: Ֆակուլտետում անցկացվել են բազմաթիվ միջոցառումներ, կազմակերպվել են գիտաժողովներ, դասախոսություններ, քննարկումներ: Ս.Ամիրխանյանը կարևորեց այն հանգամանքը, որ ուսուցումը կազմակերպվում է միջազգային չափանիշներին համապատասխան և շուկայի հարաճուն պահանջների հաշվառմամբ, ուստի ուսպլաններում ավելացվել են նոր դասընթացներ: Ներկայացնելով 2-րդ կիսամյակի գործողությունների ծրագիրը՝ նա ասաց, որ այն համապատասխանում է ԳՊՀ ռազմավարական ծրագրի պահանջներին: Ս.Ամիրխանյանը ներկայացրեց 2-րդ կիսամյակի գործողությունների ծրագիրը: ԳՊՀ գիտական խորհուրդը

 **ՈՐՈՇԵՑ.-** ՏՖ դեկան Ս.Ամիրխանյանի հաշվետվությունն ընդունել ի գիտություն և աշխատանքը գնահատել բավարար:

 **ԼՍԵՑԻՆ**.- ՀՄՖ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի ««Հաճախապատում ճառքի» Ի ճառում առկա Արշակունիների հարստության ապագային վերաբերող կանխագուշակության տրամաբանական, իրավաբանական, արժեբանական, սոցիոլոգիական և պատմական վերլուծությունը» աշխատությունը տպագրության երաշխավորելու հարցը: Հարցը ներկայացրեց պրոռեկտոր Ն.Կուտուզյանը: Զեկուցողը նշեց, որ հարցը քննարկվել է ամբիոնի նիստում և առաջարկվել է ներկայացնելնաև գիտխորհրդի քննարկմանը:

 **ԱՐՏԱՀԱՅՏՎԵՑԻՆ․-**Հումանիտար մասնագիտությունների դեկան, փիլիսոփայական գիտությունների թեկնածու Հ.Ղաջոյանը, պատմության ամբիոնի վարիչ, պատմական գիտությունների դոկտոր, պրոֆեսոր Հ.Հարությունյանը: Նշվեց, որ աշխատանքը համակողմանի ուսումնասիրություն է Արշակունիների հարստության մասին, ուստի արժանի է տպագրության: ԳՊՀ գիտական խորհուրդը

 **ՈՐՈՇԵՑ**.- ՀՄՖ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի ««Հաճախապատում ճառքի» Ի ճառում առկա Արշակունիների հարստության ապագային վերաբերող կանխագուշակության տրամաբանական, իրավաբանական, արժեբանական, սոցիոլոգիական և պատմական վերլուծությունը» աշխատությունը երաշխավորել տպագրության:

 **ԼՍԵՑԻՆ.-** ԳՊՀ պրոռեկտոր Ն. Կուտուզյանի զեկուցումը «Գավառի պետական համալսարանի գիտական հոդվածների ժողովածուի բնագրերի ձևավորման և ներկայացման կարգը» հաստատելու մասին: Նշվեց, որ այս ոլորտում պետք է կանոնակարգել աշխատանքները, մշակել չափանիշներ և կոնկրետ մոտեցումներ: Հարցը քննարկվել է նաև ռեկտորատի նիստերում:

 **ԱՐՏԱՀԱՅՏՎԵՑԻՆ**․- Թ.Ասոյանը, Հ.Ղաջոյանը, Վ.Գրիգորյանը: ԳՊՀ գիտական խորհուրդը

 **ՈՐՈՇԵՑ.-** Հաստատել «Գավառի պետական համալսարանի գիտական հոդվածների ժողովածուի բնագրերի ձևավորման և ներկայացման կարգը»:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն 5**

 2017թ մայիսի 14-ին տեղի ունեցավ Գավառի պետական համալսարանի գիտական խորհրդի նիստ: Նիստին մասնակցում էին գիտխորհրդի 31 անդամներից 25-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 **Օրակարգ՝**

1.ԳՊՀ ոազմավարական պլանավորման և կառավարման հիմնախնդիրները:

 /զեկ՝. ԳՊՀ ռեկտոր Ռ.Հակոբյան, փորձագետներ/

2.Բուլղարիայի Հանրապետության գիտությունների ազգային ակադեմիայի թղթակից-անդամ Հրիստո Բելոևին ԳՊՀ պատվավոր դոկտորի կոչում շնորհելու մասին:

 /զեկ՝. ԳՊՀ ռեկտոր Ռ.Հակոբյան/

 3.Ընթացիկ հարցեր:

 **ԼՍԵՑԻՆ.-**ԳՊՀ ռեկտոր Ռ.Հակոբյանի զեկուցումը ռազմավարական պլանավորման և կառավարման հիմնախնդիրների մասին զեկուցումը: Զեկուցողը կարևորեց այնպիսի ռազմավարական կառավարման անհրաժեշտությունը, որը հստակ կանոնակարգված է, նախանշված են նպատակներն ու խնդիրները, սկզբունքներն ու մեթոդները: Այնուհետև ներկայացրեց դրա ձևավորման ընթացքը, արդյունավետ կառուցակարգերը: Ռազմավարական կառավարումը միանշանակ սահմանում չունի, որովհետև անընդհատ զարգացում է տեղի ունենում, ուստի որոշակի ժամանակահատվածի համար անհրաժեշտ են հստակ քայլեր և պլանավորում՝ նախատեսված աշխատանքներն իրականացնելու համար: ՌԿ-ն ենթադրում է գիտելիքներ, ինտելեկտ, հուզականություն, հարաբերությունների, մարդկային և ֆինանսական ռեսուրսների,տեղեկատվության կառավարում: Կարևոր է նպատակի որոշարկումը, ճանապարհային քարտեզի կազմումը՝ նպատակ-պլանավորում-իրագործում-վերլուծություն-թույլ և ուժեղ կողմերի բացահայտում-գնահատում-ախտորոշում շղթայով: Պետք է իրականացնել կառուցվածքային ստորաբաժանումների համաչափ կառավարում, նույնը պետք է լինի նաև ընդհանուր կորպորատիվ կառավարման դեպքում: Զեկուցման վերջում անդրադարձ կատարվեց ԳՊՀ-ում կատարված աշխատանքներին:

 **ԱՐՏԱՀԱՅՏՎԵՑԻՆ.-**1.Լ.Կառլովան ասաց, որ ԳՊՀ-ի հետ համագործակցությունը արդյունավետ է եվրոպական ծրագրերի շրջանակում: Նա կարևորեց ԳՊՀ-ում ծրագրի և իրագործման համապատասխանությունը, որը միշտ չէ, որ այլ տեղերում առկա է:

2.Ռ.Թոփչյանը նշեց, որ շատերը կարծում են, թե թղթային ծրագիրն է կարևորը, մինչդեռ գրվածը պետք է իրագործել, գտնել լուծման ուղիներ: ՌԿ-ին օժանդակում են ինքնավերլուծությունները, որոնք համարվում են ռազմավարության սկիզբ: ԳՊՀ-ն դա արել է, որին էլ այնուհետև անդրադարձավ Ռ.Թոփչյանը՝ շոշափելով կոնկրետ հարցեր, որոնց քննարկմանը և վերլուծությանը մասնակցեցին նաև փորձագետներ Ս.Կարաբեկյանը, Ա.Պապոյանը: ԳՊՀ գիտական խորհուրդը

 **ՈՐՈՇԵՑ.-**Ռ.Հակոբյանի զեկուցումն ընդունել ի գիտություն:

 **ԼՍԵՑԻՆ.-** Բուլղարիայի Հանրապետության գիտությունների ազգային ակադեմիայի թղթակից-անդամ Հրիստո Բելոևին ԳՊՀ պատվավոր դոկտորի կոչում շնորհելու հարցը, որը ներկայացրեց ԳՊՀ ռեկտոր Ռ.Հակոբյանը: Նա նշեց, որ Հ.Բելոևը մեծ վաստակ ունի Բուլղարիայի կրթության և գիտության ասպարեզում, հասել է մասնագիտական ակնհայտ հաջողությունների, միաժամանակ մեծ ներդրում ունի Գավառի պետական և Բուլղարիայի Ռուսե քաղաքի Անգել Կանչևի անվան համալսարանների արդյունավետ համագործակցության ապահովման գործում: Ռ.Հակոբյանն առաջարկեց Հ.Բելոևին շնորհել «Գավառի պետական համալսարանի պատվավոր դոկտորի» կոչում: Արտահայտվեցին պրոռեկտորներ Ն.Կուտուզյանը, Ա.Ապրոյանը: ԳՊՀ գիտական խորհուրդը

**ՈՐՈՇԵՑ.-** Բուլղարիայի Հանրապետության գիտությունների ազգային ակադեմիայի թղթակից-անդամ Հրիստո Բելոևին շնորհել «ԳՊՀ պատվավոր դոկտորի» կոչում: **ԼՍԵՑԻՆ.-** ՀՄՖ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի «Ամբարտավանությունը որպես զրադաշտական և վաղքրիստոնեական իրավունքի նորմ» աշխատությունը տպագրության երաշխավորելու հարցը:

 **ԱՐՏԱՀԱՅՏՎԵՑԻՆ**.- ԳՊՀ ռեկտոր, իրավաբանական գիտությունների դոկտոր Ռ. Հակոբյանը, պրոռեկտոր, իրավաբանական գիտությունների թեկնածու Ա.Ապրոյանը: Նշվեց, որ աշխատանքը հետաքրքրություն է ներկայացնում վաղ շրջանի իրավական նորմերի լուսաբանման տեսակետից և արժանի է տպագրության: ԳՊՀ գիտական խորհուրդը

 **ՈՐՈՇԵՑ.-** ԳՊՀ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի«Ամբարտավանությունը որպես զրադաշտական և վաղքրիստոնեական իրավունքի նորմ» աշխատությունը երաշխավորել տպագրության:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

 Արձանագրություն 6

 2017թ հունիսի 17-ին տեղի ունեցավ Գավառի պետական համալսարանի գիտական խորհրդի նիստ: Նիստին մասնակցում էին գիտխորհրդի 31 անդամներից 23-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 Օրակարգ՝

1.ԳՊՀ բանասիրական ֆակուլտետում 2016-2017 ուստարվա շրջանավարտների ամփոփիչ ատեստավորման արդյունքների ներկայացում, վերլուծություն և գնահատում:

 /զեկ՝. ԲՖ դեկան Թ.Ասոյան/

 2.ԳՊՀ բնագիտական ֆակուլտետում 2016-2017 ուստարվա շրջանավարտների ամփոփիչ ատեստավորման արդյունքների ներկայացում, վերլուծություն և գնահատում:

 /զեկ՝. ԲՆՖ դեկան Մ.Ավագյան/

 3.ԳՊՀ հումանիտար մասնագիտությունների ֆակուլտետում 2016-2017 ուստարվա շրջանավարտների ամփոփիչ ատեստավորման արդյունքների ներկայացում, վերլուծություն և գնահատում:

 /զեկ՝. ՀՄՖ դեկան Հ.Ղաջոյան/

 4.ԳՊՀ տնտեսագիտական ֆակուլտետում 2016-2017 ուստարվա շրջանավարտների ամփոփիչ ատեստավորման արդյունքների ներկայացում, վերլուծություն և գնահատում:

 /զեկ՝. ՏՖ դեկան Ս.Ամիրխանյան/ 5.ԳՊՀ հեռակա ուսուցման ֆակուլտետում 2016-2017 ուստարվա շրջանավարտների ամփոփիչ ատեստավորման արդյունքների ներկայացում, վերլուծություն և գնահատում:

 /զեկ՝. պրոռեկտոր Ն.Կուտուզյան/

6.Ընթացիկ հարցեր:

 **ԼՍԵՑԻՆ.-**ԳՊՀ բանասիրական ֆակուլտետի դեկան Թ.Ասոյանի զեկուցումը 2016-2017 ուստարվա շրջանավարտների ամփոփիչ ատեստավորման քննությունների արդյունքների, վերլուծության և գնահատման վերաբերյալ: Զեկուցողը նշեց, որ ատեստավորման հետ կապված նախաքննական և քննական ողջ գործընթացն իրականացվել է նախատեսված ժամանակացույցին համապատասխան: Վերանայվել և ուսանողներին է տրամադրվել քննական առարկայական հարցաշարերը, իրականացվել են խորհրդատվություններ, ավարտական աշխատանքների և մագիստրոսական թեզերի նախապաշտպանություններ: Ժամանակին առաջարկվել և հաստատվել են առարկայական հանձնաժողովների կազմերը: Ստեղծվել են աշխատանքային հանգիստ պայմաններ, արտակարգ դեպքեր չեն գրանցվել: Քննություններն ընթացել են բնականոն հունով, բողոքարկումներ չեն եղել: Քննություն հանձնող շրջանավարտները բավարարված են եղել քննությունների ընթացքից: Հանձնաժողովների նախագահներն ու անդամներն իրենց գոհունակությունն են հայտնել աշխատանքային պայմաններից, ուսանողների պատրաստվածության մակարդակից և դասախոսական կազմի բարեխիղճ աշխատանքից: Քննական հանձնաժողովների նախագահները նաև արել են առաջարկություններ, որոնք միտում ունեն առավել կատարելագործել քննական գործընթացը: Մասնավորապես հայոց լեզվի և հայ գրականության միացյալ հանձնաժողովի նախագահ Գ.Մուրադյանը առաջարկել է ուշադրություն դարձնել բանավոր խոսքի զարգացման, գեղարվեստական գրականության ընթերցանության, ավարտական աշխատանքների և մագիստրոսական թեզերի թեմաների արդիականության հարցերին:

 Թ.Ասոյանը այնուհետև ներկայացրեց քննությունների արդյունքները, նշեց, որ դրանք քննարկվել են ամբիոնների, Ֆակուլտետի խորհրդի նիստերում և արվել են համապատասխան հետևություններ: ԳՊՀ գիտական խորհուրդը

 **ՈՐՈՇԵՑ.-**ԲՖ դեկան Թ.Ասոյանի զեկուցումն ընդունել ի գիտություն:

 **ԼՍԵՑԻՆ.-** ԳՊՀ բնագիտական ֆակուլտետի դեկան Մ.Ավագյանի զեկուցումը 2016-2017 ուստարվա շրջանավարտների ամփոփիչ ատեստավորման քննությունների արդյունքների, վերլուծության և գնահատման վերաբերյալ: Զեկուցողը հանգամանորեն ներկայացրեց նախաքննական և քննական գործընթացները, քննական հանձնաժողովների աշխատանքն ու կարծիքները, ուսանողների պատրաստվածությունը: Կարևորվեց նախագահների առաջարկությունները, որոնք քննարկման փուլում են: ԳՊՀ գիտական խորհուրդը

**ՈՐՈՇԵՑ**.-ԲՆՖ դեկան Մ.Ավագյանի զեկուցումն ընդունել ի գիտություն:

 **ԼՍԵՑԻՆ.-** ԳՊՀ հումանիտար մասնագիտությունների ֆակուլտետի դեկան Հ.Ղաջոյանի զեկուցումը 2016-2017 ուստարվա շրջանավարտների ամփոփիչ ատեստավորման քննությունների արդյունքների, վերլուծության և գնահատման վերաբերյալ: Զեկուցողը նշեց, որ այդ քննությունները ամփոփում են տարիների ընթացքում ամբիոնների, դեկանատների, դասախոսների կատարած աշխատանքը: Քննություններին ներկա են եղել ամբիոնների վարիչները, դեկանը, փոխդեկանը, ուստի քննությունների արդյունքների վերլուծությունը և գնահատումը միասնական կարծիքի արտահայտություն է: Այնուհետև քննությունների արդյունքները ներկայացվեցին մասնակիցների ՄՈԳ-երի համեմատությամբ: Պարզվել է, որ տարբերություններ գրեթե չեն արձանագրվել: Ուսանողների պատասխանները եղել են գոհացուցիչ: Որոշ ուսանողներ քննությանը մասնակցող գործատուի կողմից աշխատանքի առաջարկ են ստացել: Ուսումնասիրվել են հանձնաժողովների նախագահների առաջարկությունները, որոնք վերաբերում են աշխատանքների տեխնիկական կողմի կատարելագործման, հարցատոմսերի բեռնաթափման, թեզերի գործնական ուղղվածության, թեմաների արդիականության, նյութի մակերեսային մատուցման բացառման հարցերին: Նշվեց,որ այդ առաջարկությունները հանգամանորեն կուսումնասիրվեն և կարվեն հետևություններ: ԳՊՀ գիտական խորհուրդը

 **ՈՐՈՇԵՑ.-** ԳՊՀ հումանիտար մասնագիտությունների ֆակուլտետի դեկան Հ.Ղաջոյանի զեկուցումն ընդունել ի գիտություն:

 **ԼՍԵՑԻՆ.-** ԳՊՀ տնտեսագիտական ֆակուլտետի դեկան Ս.Ամիրխանյանի զեկուցումը 2016-2017 ուստարվա շրջանավարտների ամփոփիչ ատեստավորման քննությունների արդյունքների, վերլուծության և գնահատման վերաբերյալ: Զեկուցողը նշեց, որ ուսումնական տարին փակվում է ամփոփիչ ատեստավորման քննություններով, սակայն դա նաև նոր ուսումնական տարվա սկիզբ կարող է լինել: Քննությունների ընթացքում նկատված թերությունները, արված առաջարկությունները վերլուծվում, գնահատվում են և միջոցներ են մշակվում՝ հաջորդ տարում դրանք չկրկնելու համար: Այնուհետև ներկայացվեցին քննությունների արդյունքները և քննական հանձնաժողովների նախագահների դիտողությունները և առաջարկությունները: Մասնավորապես առաջարկվել է աշխատանքների ծավալները կրճատել հօգուտ բովանդակության ու հասնել թեմաների լիարժեք լուսաբանման, բացառել արտագրությունները համացանցից, տեսական հարցերի քննությունը շաղկապել իրականության հետ և կողմնորոշել դեպի իրական հետազոտություններ, աշխատանքները ներկայացնել շնորհանդեսների ձևով, մեծ ուշադրություն դարձնել գրախոսությունների թե՛ ծավալին, թե՛ բովանդակությանը:

 Ս.Ամիրխանյանը նշեց, որ այդ խնդիրները կքննարկվեն ամբիոնների և ֆակուլտետի խորհրդի նիստերում ու կարվեն համապատասխան եզրահանգումներ: ԳՊՀ գիտական խորհուրդը

 **ՈՐՈՇԵՑ.-** ԳՊՀ տնտեսագիտական ֆակուլտետի դեկան Ս.Ամիրխանյանիզեկուցումնընդունել ի գիտություն:

 **ԼՍԵՑԻՆ.-** ԳՊՀ պրոռեկտորՆ.Կուտուզյանի զեկուցումը հեռակա ուսուցման ֆակուլտետում 2016-2017 ուստարվա շրջանավարտների ամփոփիչ ատեստավորման քննությունների արդյունքների, վերլուծության և գնահատման վերաբերյալ: Զեկուցողն իր հաշվետվությունը ներկայացրեց շնորհանդեսի ձևով: Նա նշեց, որ վերջնարդյունքները երևում են ամփոփիչ ատեստավորման ժամանակ: Այս տեսակետից պետք է հաշվի առնել յուրաքանչյուր առաջարկություն, նույնիսկ մանրուքները,վերափոխել աշխատանքները, մշակել նոր մոտեցումներ՝ սպասվող ծրագրային հավատարմագրումը հնարավորինս անթերի իրականացնելու համար: Ամփոփիչ ատեստավորման քննությունների վերլուծությունն ու գնահատումը նպաստում է ընդհանրապես համալսարանական կրթության զարգացմանը: Այնուհետև ներկայացվեցին քննությունների արդյունքներն ըստ բաժինների՝ համապատասխան մեկնաբանություններով և նախորդ տարվահամեմատությամբ:

Հանգամանալից անդրադարձ կատարվեց հանձնաժողովների նախագահների տարաբնույթ առաջարկություններին: ԳՊՀ գիտական խորհուրդը

 **ՈՐՈՇԵՑ.-** ԳՊՀ պրոռեկտորՆ.Կուտուզյանի զեկուցումն ընդունել ի գիտություն:

 **ԼՍԵՑԻՆ.-** ԳՊՀ պրոռեկտորՆ.Կուտուզյանի զեկուցումը ՀՄՖ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի ««Հաճախապատում ճառքի» հեղինակի և հայկական այբուբենի ստեղծման հարցերի շուրջ»աշխատությունը տպագրության երաշխավորելու մասին: Զեկուցողը նշեց, որ հարցը քննարկվել է ամբիոնի նիստում և հավանության է արժանացել:

 **ԱՐՏԱՀԱՅՏՎԵՑԻՆ.-** Ա.Ապրոյանը, Հ.Ղաջոյանը: Նրանք նշեցին, որ աշխատանքը շոշափում է կարևոր հարցեր՝ կապված հայոց պատմության առանցքային և վիճահարույց իրողությունների հետ, որոնք աշխատության մեջ նորովի լուծում են ստացել: ԳՊՀ գիտական խորհուրդը

 **ՈՐՈՇԵՑ.-** ՀՄՖ իրավագիտության ամբիոնի դասախոս, իրավաբանական գիտությունների թեկնածու, դոցենտ Սամվել Արտաշեսի Խաչատրյանի ««Հաճախապատում ճառքի» հեղինակի և հայկական այբուբենի ստեղծման հարցերի շուրջ» աշխատությունը երաշխավորել տպագրության:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն 7**

 2017թ օգոստոսի 17-ին տեղի ունեցավ Գավառի պետական համալսարանի գիտական խորհրդի նիստ: Նիստին մասնակցում էին գիտխորհրդի 31 անդամներից 27-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 **Օրակարգ՝**

 1.ՀՀ Անկախության տոնի և Գավառի պետական համալսարանի հիմնադրման 25-ամյակի կապակցությամբ ԳՊՀ ԲՖ ինֆորմատիկայի և ֆիզիկամաթեմատիկական գիտությունների ամբիոնի դասախոս, տեխնիկական գիտությունների թեկնածու, դոցենտ Մամիկոն Զալիբեկի Հակոբյանին պետական պարգև հանձնելու հարցը:

 /զեկ՝. ԳՊՀ ռեկտոր Ռ.Հակոբյան/

 **ԼՍԵՑԻՆ.-**ԳՊՀ ռեկտոր Ռ.Հակոբյանի զեկուցումը ՀՀ Անկախության տոնի և Գավառի պետական համալսարանի հիմնադրման 25-ամյակի կապակցությամբ ԳՊՀ ԲՖ ինֆորմատիկայի և ֆիզիկամաթեմատիկական գիտությունների ամբիոնի դասախոս, տեխնիկական գիտությունների թեկնածու, դոցենտ Մամիկոն Զալիբեկի Հակոբյանին պետական պարգև հանձնելու մասին: Զեկուցողը նշեց, որ Մ.Զ.Հակոբյանը ակտիվ գիտահետազոտական գործունեւոթյուն է ծավալել, համալսարանում 20-ամյա մանկավարժական աշխատանքը եղել է արդյունավետ, զգալի վաստակ ունի ԳՊՀ բնագիտական ֆակուլտետի կայացման և զարգացման, ուսումնական գործընթացում նորարական տեխնոլոգիաների կիրառման գործընթացում: Մեծ է նրա ավանդը Հայաստանի Հանրապետությունում և մասնավորապես Գեղարքունիքի մարզում ինֆորմատիկայի և հաշվողական տեխնիկայի, համակարգչային ճարտարագիտության ոլորտի երիտասարդ մասնագետների պատրաստման գործում: Ռ.Հակոբյանն առաջարկեց Մ.Զ.Հակոբյանի թեկնածությունը սահմանված կարգով պետական պարգև շնորհելու համար:

 **ԱՐՏԱՀԱՅՏՎԵՑԻՆ.-**Ուսումնագիտական գծով պրոռեկտոր Ն.Կուտուզյան, ԲՆՖ դեկան Մ.Ավագյան, ՏՖ դեկան Ս.Ամիրխանյան, ՀՄՖ դեկան Հ.Ղաջոյան, ամբիոնի վարիչ Հ.Մելիքյան: Նրանք ներկայացրին և բարձր գնահատեցին Մ.Զ.Հակոբյանի գիտահետազոտական, մանկավարժական, նորարական բեղուն գործունեությունը, կարծիք հայտնեցին, որՄ.Զ.Հակոբյանն արժանի է նման պարգևի: ԳՊՀ գիտական խորհուրդը

 **ՈՐՈՇԵՑ**.-1.Դիմել ՀՀ կրթության և գիտության նախարար պարոն Լ.Մկրտչյանին՝ Հայաստանի Հանրապետության Անկախության տոնի և Գավառի պետական համալսարանի հիմնադրման 25-ամյակի առթիվ համալսարանի բնագիտական ֆակուլտետի ինֆորմատիկայի և ֆիզիկամաթեմատիկական գիտությունների ամբիոնի դասախոս, տեխնիկական գիտությունների թեկնածու, դոցենտ Մ.Զ.Հակոբյանին պետական պարգև շնորհելու միջնորդությամբ ՀՀ նախագահին դիմելու առաջարկությամբ:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

 Արձանագրություն 8

 2017թ. օգոստոսի 28-ին տեղի ունեցավ ԳՊՀ գիտխորհրդի նիստը: Նիստին գիտխորհրդի 31 անդամներից մասնակցում էին 28-ը:

 Նախագահ՝ Ռ.Հակոբյան

 Քարտուղար՝ Թ. Ասոյան

 **Օրակարգ՝**

1.ԳՊՀ 2017-2018 ուսումնական տարվա մասնագրերի, աշխատանքային ծրագրերի հաստատում:

 /զեկուցող՝ դեկաններ և պրոռեկտորներ/

2.ԳՊՀ-ի իրականացրած մասնագիտական կրթական ծրագրերի, ուսումնական պլանների հաստատում:

 /զեկուցող՝ պրոռեկտոր Ն. Կուտուզյան/

3.Ընթացիկ հարցեր:

 **ԼՍԵՑԻՆ**.- ԳՊՀ ուսումնագիտական գծով պրոռեկտոր Ն. Կուտուզյանի զեկուցումը Գավառի պետական համալսարանում 2018-2019 ուսումնական տարում իրականացվելիք մասնագիտական կրթական ծրագրերի մասնագրերի մասին: Զեկուցողը նշեց, որ մասնագրերի լրամշակման ուղղությամբ ծավալուն աշխատանքներ են տարվել: Վերանայվել են ՄԿԾ-ների վերջնարդյունքները, ակնկալվող ընդհանրական, մասնագիտական և գործնական իրազեկությունները: Մասնագրերը մշակվել են նոր մեթոդաբանությամբ, դրանցում ամրագրվել են անհրաժեշտ սպառիչ տեղեկատվություն: Մասնագրերի մշակման ընթացքում համագործակցային աշխատանքներ են տարվել ամբիոնների և դեկանատների հետ: Մասնագրերի շուրջ ծավալվեց ակտիվ քննարկում: ԳՊՀ գիտական խորհուրդը

 **ՈՐՈՇԵՑ.-** Հաստատել Գավառի պետական համալսարանում 2018-2019 ուսումնական տարում իրականացվելիք մասնագիտական կրթական ծրագրերի մասնագրերը:

 **ԼՍԵՑԻՆ.-** ԳՊՀ ուսումնագիտական գծով պրոռեկտոր Ն. Կուտուզյանի զեկուցումը Գավառի պետական համալսարանի 2018-2019 ուսումնական տարում իրականացվելիք մասնագիտական կրթական ծրագրերի ուսումնական պլանների մասին: Զեկուցողը նշեց, որ կրթական ծրագրերի արդյունավետ իրականացումը պայմանավորված է նաև ռացիոնալ ուսումնական պլանների առկայությամբ. դասընթացների ընտրությունը և դասաժամերի ճիշտ բաշխումը կարևոր նախապայման է կրթության արդյունավետության բարձրացման համար: Այնուհետև նա անդրադարձավ ուսումնական պլաններին ըստ ֆակուլտետների՝ նշելով, որ համատեղ արդյունավետ աշխատանքներ են կատարվել դեկանատների հետ: Հարցի շուրջ ծավալվեց քննարկում: Արտահայտվեցին ֆակուլտետների դեկանները և փոխդեկանները: Առաջարկվեց հաստատել բակալավրիատի և մագիստրատուրայի մասնագիտական կրթական ծրագրերի ուսումնական պլանները 2019-2020 ուստարվա համար: ԳՊՀ գիտական խորհուրդը

 **ՈՐՈՇԵՑ.-** Հաստատել Գավառի պետական համալսարանի 2018-2019 ուսումնական տարում իրականացվելիք մասնագիտական կրթական ծրագրերի ուսումնական պլանները:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն** **9**

 2017թ. սեպտեմբերի 16-ին տեղի ունեցավ Գավառի պետական համալսարանի գիտխորհրդի նիստ: Նիստին մասնակցում էին գիտխորհրդի 31 անդամներից 23-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 **Օրակարգ՝**

1.ԳՊՀ գրադարանի 2016-2017 ուսումնական տարվա գործունեության հաշվետվություն և 2017-2018 ուսումնական տարվա զարգացման հիմնական ուղղությունների ներկայացում:

 /զեկուցող՝ գրադարանի վարիչ Ն. Պետրոսյան/

 2.ԳՊՀ տեղեկատվական տեխնոլոգիաների բաժնի 2016-2017 ուսումնական տարվա գործունեության հաշվետվություն և 2017-2018 ուսումնական տարվա զարգացման հիմնական ուղղությունների ներկայացում:

 /զեկուցող՝ ՏՏ բաժնի վարիչ Վ. Ավետիսյան/

 3.Ընթացիկ հարցեր:

 **ԼՍԵՑԻՆ.-** ԳՊՀ գրադարանի վարիչ Ն.Պետրոսյանի հաշվետվությունը 2016-2017 ուսումնական տարվա գործունեության և 2017-2018 ուսումնական տարվա զարգացման հիմնական ուղղությունների վերաբերյալ: Նա նշեց, որ գրադարանի նպատակն է նպաստել ուսումնական գործընթացին՝ սովորողների մոտ ձևավորելով տեղեկատվության հետ ինքնուրույն աշխատելու կարողություն և հմտություն, զարգացնելով ընթերցանության մշակույթ: Անդրադառնալով կատարված աշխատանքներին՝ զեկուցողն ասաց, որ այս ուսումնական տարում գրադարանը համալրվել 1200 կտոր մասնագիտական և գեղարվեստական գրականությամբ: Նվիրատվություններ են կատարվել սփյուքի նախարարության, մարզային գրադարանի, անհատների կողմից, գրքեր են ձեռք բերվել նաև համալսարանի ֆինանսական միջոցներով: Մուտքագրված գրականությունը նկարագրվել և դասակարգվել է, դուրս են գրվել բարոյապես և ֆիզիկապես մաշված գրքեր: Կատարվել է մասնագիտական տեղեկատվական բազայի համալրում. լրամշակվել են մասնագիտական հոդվածների, թեմատիկ հանձնարարականների, ԳՊՀ գիտական հոդվածների ժողովածուների մատենագիտական ցանկերը: Ուսումնական տարում գրադարանն իրականացրել է նաև մի շարք միջոցառումներ, գրքերի քննարկումներ: Գրադարանը համագործակցային կապեր ունի տարբեր գրադարանների, այդ թվում՝ Հայաստանի ազգային գրադարանի հետ: Ն.Պետրոսյանը ներկայացրեց նաև 2017-2018 ուսումնական տարվա զարգացման հիմնական ուղղությունները: ԳՊՀ գիտական խորհուրդը

  **ՈՐՈՇԵՑ**.-1.Հիմք ընդունելով Ն.Պետրոսյանի հաշվետվությունը՝ ԳՊՀ գրադարանի 2016-2017 ուստարվա գործունեությունը գնահատել բավարար:

 2.Հաստատել ԳՊՀ գրադարանի 2017-2018 ուստարվա զարգացման ուղղությունները: **ԼՍԵՑԻՆ.-** ԳՊՀ տեղեկատվական տեխնոլոգիաների բաժնի վարիչ Վ.Ավետիսյանի հաշվետվությունը 2016-2017 ուսումնական տարվա գործունեության և 2017-2018 ուսումնական տարվա զարգացման հիմնական ուղղությունների վերաբերյալ: Զեկուցողը նշեց, որ բաժնում իրականացվել են բազմաբնույթ աշխատանքներ: Նախագծվել և մշակվել է ԳՊՀ պաշտոնական կայքի նոր տարբերակը, գործարկվել է նոր սերվերային կենտրոն, տեղադրվել են նոր համակարգիչներ, արդիականացվել են համակարգչային լսարանները և այլն: Ներկայացնելով բաժնի 2017-2018 ուստարվա զարգացման ուղղությունները՝ Վ.Ավետիսյանը հավաստիացրեց, որ համալսարանի ՏՏ բաժինը աշխատանքները կիրականացնի պատշաճ մակարդակով: ԳՊՀ գիտական խորհուրդը

 **ՈՐՈՇԵՑ.-**1.Հիմք ընդունելով Վ.Ավետիսյանի հաշվետվությունը՝ ԳՊՀ ՏՏ բաժնի 2016-2017 ուստարվա գործունեությունը գնահատել բավարար:

 2.Հաստատել ԳՊՀ ՏՏ բաժնի 2017-2018 ուստարվա զարգացման ուղղությունները:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն 10**

 2017թ. սեպտեմբերի 30-ին տեղի ունեցավ Գավառի պետական համալսարանի գիտխորհրդի նիստ: Նիստին մասնակցում էին գիտխորհրդի 31 անդամներից 25-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 **Օրակարգ՝**

1.ԳՊՀ արտաքին կապերի և լրատվության բաժնի 2016-2017 ուսումնական տարվա գործունեության հաշվետվություն և 2017-2018 ուսումնական տարվա զարգացման հիմնական ուղղությունները:

 /զեկուցող՝ բաժնի վարիչ Պ. Մուրադյան/

2.ԳՊՀ բանասիրական ֆակուլտետի 2016-2017 ուսումնական տարվա գործունեության հաշվետվության և 2017-2018 ուսումնական տարվա զարգացման հայեցակարգի ներկայացում:

 /զեկուցող՝ ԲՖ դեկան Թ. Ասոյան/

3.ԳՊՀ բնագիտական ֆակուլտետի 2016-2017 ուսումնական տարվա գործունեության հաշվետվության և 2017-2018 ուսումնական տարվա զարգացման հայեցակարգի ներկայացում:

 /զեկուցող՝ ԲՆՖ դեկան Մ. Ավագյան/

 4.Ընթացիկ հարցեր:

**ԼՍԵՑԻՆ**.- ԳՊՀ արտաքին կապերի և լրատվության բաժնի վարիչ Պ.Մուրադյանի հաշվետվությունը 2016-2017 ուսումնական տարվա գործունեության և 2017-2018 ուսումնական տարվա զարգացման հիմնական ուղղությունների վերաբերյալ: Պ.Մուրադյանը նշեց, որ բաժինը կազմակերպել է ճանաչողական, տեղեկատվական, գովազդային ծրագրեր ու միջոցառումներ, բաժնի կողմից կատարվել է համալսարանի գիտահետազոտական, կրթադաստիարակչական գործունեության լուսաբանում, ապահովվել է գործընկեր կազմակերպությունների, շահակիցների հետ սերտ համագործակցություն: Բաժինը լրամշակել և ԳՊՀ գիտխորհրդի հաստատմանն է ներկայացրել ԳՊՀ արտաքին կապերի և լրատվության բաժնի նոր կանոնակարգը:

 Այնուհետև զեկուցողը ներկայացրեց բաժնի գործառույթների իրականացման ուղղությամբ կատարված աշխատանքները, որոնք տարաբնույթ են: Ներկայացվեց աղյուսակ, որտեղ հանրային կապերի ապահովման ուղղությամբ իրականացված ծրագրերի վերաբերյալ թվային տվյալներ էին բերված: Պ.Մուրադյանը ներկայացրեց բաժնի 2017-2018 ուստարվա զարգացման ուղղությունները: ԳՊՀ գիտական խորհուրդը

 **ՈՐՈՇԵՑ.-** Հիմք ընդունելով ԳՊՀ արտաքին կապերի և լրատվության բաժնի վարիչ Պ.Մուրադյանի հաշվետվությունը՝ ԳՊՀ արտաքին կապերի և լրատվության բաժնի 2016-2017 ուստարվա գործունեությունը գնահատել բավարար:

 **ԼՍԵՑԻՆ.-** ԲՖ դեկան Թ.Ասոյանի հաշվետվությունը 2016-2017 ուսումնական տարվա գործունեության և 2017-2018 ուսումնական տարվա զարգացման հայեցակարգի վերաբերյալ: Թ.Ասոյանն ասաց, որ բանասիրական ֆակուլտետն իր գործունեությունն իրականացնում է բացթողումներն ու թերությունները շտկելու և ձեռքբերումներն ամրապնդելու ու զարգացնելու, առավել արդյունավետ դարձնելու ճանապարհով: Այնուհետև զեկուցողը շնորհանդեսի ձևով ներկայացրեց տվյալներ ընդունելության, ուսանողական համակազմի, շարժի վերաբերյալ: Ակադեմիական առաջադիմությունը ներկայացվեց ըստ կուրսերի, բակալավրիատի, մագիստրատուրայի և ֆակուլտետի՝ համեմատելով նախորդ ուստարվա ցուցանիշների հետ: Առանձին անդրադարձ կատարվեց ամփոփիչ ատեստավորման քննություններին:

 Թ.Ասոյանը կարևորեց ուսպլանների, առարկայական ծրագրերի, ուսումնական ռեսուրսների և օժանդակ ծառայությունների ուղղությամբ: Պայմանավորված նոր որակավորմամբ՝ ավելացել են հոգեբանամանկավարժական բնույթի առարկաներ, Փոփոխություններ են կատարվել մագիստրոսական առարկայացանկերում՝ հաշվի առնելով ուսանողների և այլ շահառուների ցանկություններն ու առաջարկությունները: Աշխատանքներ են տարվել ուսանողական ինքնակառավարման մարմինների հետ: Զեկուցման վերջում, ամփոփելով հաշվետվությունը` Թ.Ասոյանը ներկայացրեց կատարված աշխատանքի ուժեղ և թույլ կողմերը, 2017-2018 ուստարվա զարգացման հայեցակարգը՝ ներառելով համալսարանի աշխատանքների բարելավման ծրագիրը: ԳՊՀ գիտական խորհուրդը

 **ՈՐՈՇԵՑ**.-1.Հիմք ընդունելով ԲՖ դեկան Թ.Ասոյանի հաշվետվությունը՝ բանասիրական ֆակուլտետի 2016-2017 ուստարվա գործունեությունը գնահատել բավարար:

 2.Հաստատել ԳՊՀ բանասիրական ֆակուլտետի 2017-2018 ուստարվա զարգացման հայեցակարգը:

 **ԼՍԵՑԻՆ**.- ԲՆՖ դեկան Մ.Ավագյանի հաշվետվությունը 2016-2017 ուսումնական տարվա գործունեության և 2017-2018 ուսումնական տարվա զարգացման հայեցակարգի վերաբերյալ: Մ.Ավագյանը նշեց, որ ֆակուլտետն իր գործունեությունն իրականացրել է ըստ ԳՊՀ ռազմավարական ծրագրի: Ֆակուլտետի խորհրդի նիստերում քննվել են կրթական ծրագրերի իրականացման, կարգապահության ամրապնդման հետ կապված հարցեր: Ամբիոններում աշխատանքներ են տարվել ուսուցման նոր ձևերի ու մեթոդների ներդրման, դասախոսությունների արդիականացման, էլեկտրոնային քննությունների թեստային բազայի համալրման ուղղությամբ: Այնուհետև զեկուցողն անդրադարձավ ընդունելության, ուսանողական համակազմի, առաջադիմության, կրթական ծրագրերի բարեփոխման, ամփոփիչ ատեստավորման քննությունների հետ կապված հարցերին: Մ.Ավագյանը ներկայացրեց բնագիտական ֆակուլտետի 2017-2018 ուստարվա զարգացման հայեցակարգը՝ համահունչ «Նոր մտածողություն, նոր մոտեցումներ և ակտիվ նախաձեռնություններ» համահամալսարանական կարգախոսին: ԳՊՀ գիտական խորհուրդը

 **ՈՐՈՇԵՑ**.- 1.Հիմք ընդունելով ԲՆՖ դեկան Մ.Ավագյանի հաշվետվությունը՝ բնագիտական ֆակուլտետի 2016-2017 ուստարվա գործունեությունը գնահատել բավարար:

 2.Հաստատել ԳՊՀ բնագիտական ֆակուլտետի 2017-2018 ուստարվա զարգացման հայեցակարգը:

 **ԼՍԵՑԻՆ.-** Ընթացիկ հարցերի մասին: Հաստատման ներկայացվեց «Գավառի պետական համալսարանի էթիկայի կանոններ» փաստաթուղթը: Այն ներկայացրեց պրոռեկտոր Ն.Կուտուզյանը: Ծավալվեց քննարկում: ԳՊՀ գիտական խորհուրդը

 **ՈՐՈՇԵՑ**.-1.Հաստատել «Գավառի պետական համալսարանի էթիկայի կանոններ» փաստաթուղթը:

 **Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

 Արձանագրություն 11

 2017թ. հոկտեմբերի 7-ին տեղի ունեցավ Գավառի պետական համալսարանի գիտխորհրդի նիստ: Նիստին մասնակցում էին գիտխորհրդի 31 անդամներից 28-ը:

 Նախագահ՝ Ռ.Հակոբյան

 Քարտուղար՝ Թ.Ասոյան

 **Օրակարգ՝**

1.ԳՊՀ հումանիտար մասնագիտությունների ֆակուլտետի 2016-2017 ուսումնական տարվա գործունեության հաշվետվության և 2017-2018 ուսումնական տարվա զարգացման հայեցակարգի ներկայացում:

 /զեկուցող՝ ՀՄՖ դեկան Հ. Ղաջոյան/,

2.ԳՊՀ տնտեսագիտական ֆակուլտետի 2016-2017 ուսումնական տարվա գործունեության հաշվետվության և 2017-2018 ուսումնական տարվա զարգացման հայեցակարգի ներկայացում:

 /զեկուցող՝ ՏՖ դեկան Ս. Ամիրխանյան/

3.Ընթացիկ հարցեր:

  **ԼՍԵՑԻՆ**.- ՀՄՖ դեկան Հ.Ղաջոյանի հաշվետվությունը 2016-2017 ուսումնական տարվա գործունեության և 2017-2018 ուսումնական տարվա զարգացման հայեցակարգի վերաբերյալ: Զեկուցողը նշեց, որ ֆակուլտետի գործունեության գլխավոր նպատակը եղել է ուսման որակի բարելավումը, ուսուցման արդյունավետության բարձրացումը: Տարանջատվել են «ուսման առաջադիմություն» և «ուսման որակ» հասկացությունները: Ուսման առաջադիմությունը պահպանվել է նախատեսված 75-80%-ի սահմաններում: Այնուհետև ներկայացվեցին տվյալներ ուսման առաջադիմության վերաբերյալ ըստ մասնագիտությունների և կուրսերի: Ուսման որակի հետ կապված՝ կատարվեցին գնահատականների տարբերակումներ: Աշխատանքներ են կատարվել բոլոր ամբիոններում ուսումնական պլանների ու առարկայական ծրագրերի վերանայման և թարմացման ուղղությամբ, որոնք հիմնականում կապված են եղել մանկավարժական բաղադրիչի ներառման հետ: Կարևոր էր Ֆակուլտետում համակարգչային լսարանի բացումը: Հ.Ղաջոյանը ներկայացրեց ֆակուլտետի 2017-2018 ուստարվա զարգացման հայեցակարգն ըստ տարբեր ոլորտների: ԳՊՀ գիտական խորհուրդը

 **ՈՐՈՇԵՑ**.- 1.Հիմք ընդունելով ՀՄՖ դեկան Հ.Ղաջոյանի հաշվետվությունը՝ հումանիտար մասնագիտությունների ֆակուլտետի 2016-2017 ուստարվա գործունեությունը գնահատել բավարար:

 2.Հաստատել ԳՊՀ հումանիտար մասնագիտությունների ֆակուլտետի 2017-2018 ուստարվա զարգացման հայեցակարգը:

 **ԼՍԵՑԻՆ**.- ՏՖ դեկան Ս.Ամիրխանյանի հաշվետվությունը 2016-2017 ուսումնական տարվա գործունեության և 2017-2018 ուսումնական տարվա զարգացման հայեցակարգի վերաբերյալ: Ըստ զեկուցողի՝ ֆակուլտետում իրականացվում է ուսումնական անխափան գործընթաց, կարևորվում է արտաքին ու ներքին միջավայրերի վերլուծությունը, ընդլայնվում է տեղեկատվական տեխնոլոգիաների օգտագործումը ուսումնական գործընթացում: Անդրադարձ կատարվեց ֆակուլտետի զարգացման հայեցակարգով նախատեսված դրույթներին,

 նշվեցին թերակատարումները, որոնք ներառվելու են նոր ուստարվա հայեցակարգում: Աղյուսակների միջոցով ցուց տրվեցին ուսհամակազմին, առաջադիմությանը վերաբերող համեմատական վերլուծություններ: Բազմաբովանդակ աշխատանքներ են իրականացվել ուսանողական ինքնակառավարման մարմինների միջոցով: Զեկուցման երկրորդ մասում Ս.Ամիրխանյանը ներկայացրեց ֆակուլտետի 2017-2018 ուստարվա զարգացման հայեցակարգը: ԳՊՀ գիտական խորհուրդը

 **ՈՐՈՇԵՑ.-** 1.Հիմք ընդունելով ՏՖ դեկան Ս.Ամիրխանյանի հաշվետվությունը՝ տնտեսագիտական ֆակուլտետի 2016-2017 ուստարվա գործունեությունը գնահատել բավարար:

 2.Հաստատել ԳՊՀ տնտեսագիտական ֆակուլտետի 2017-2018 ուստարվա զարգացման հայեցակարգը:

 **ԼՍԵՑԻՆ.-**ԳՊՀ ուսումնագիտական գծով պրոռեկտոր Ն.Կուտուզյանի հաղորդումը Վ.Առաքելյանի, Հ.Բաբայանի, Լ.Ղուկասյանի «Ֆինանսական հաշվառում» (ռուսերեն) և «Հաշվառման կազմակերպումը փոքր և միջին բիզնեսում» ուսումնական ձեռնարկները տպագրության երաշխավորելու մասին: Նշվեց, որ ձեռնարկները քննարկվել են համապատասխան ամբիոններում և առաջարկվել է երաշխավորել տպագրության: ԳՊՀ գիտական խորհուրդը

 **ՈՐՈՇԵՑ**.- Վ.Առաքելյանի, Հ.Բաբայանի, Լ.Ղուկասյանի «Ֆինանսական հաշվառում» (ռուսերեն) և «Հաշվառման կազմակերպումը փոքր և միջին բիզնեսում» ուսումնական ձեռնարկները երաշխավորել տպագրության:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն 12**

2017թ. նոյեմբերի 18-ին տեղի ունեցավ ԳՊՀ գիտխորհրդի նիստը: Նիստին գիտխորհրդի 31 անդամներից մասնակցում էին 28-ը:

 Նախագահ՝ Ռ.Հակոբյան

 Քարտուղար՝ Թ. Ասոյան

 **Օրակարգ՝**

 1.ԳՊՀ միջազգային ծրագրերի իրականացման հաշվետվություն:

 /զեկուցող՝ ԳՊՀ պրոռեկտոր Ա. Ապրոյան/

 2.ԳՊՀ 2016-2017 ուսումնական տարվա տնտեսական գործունեության հաշվետվություն և 2017-2018 ուսումնական տարվա զարգացման հիմնական ուղղությունները:

 /զեկուցող՝ ԳՊՀ պրոռեկտոր Ա. Ապրոյան /,

 3.ԳՊՀ Որակի ապահովման բաժնի 2016-2017 ուսումնական տարվա գործունեության հաշվետվություն և 2017-2018 ուսումնական տարվա զարգացման հիմնական ուղղությունները:

 /զեկուցող՝ բաժնի վարիչ Ա. Մայիլյան/,

 4.Ընթացիկ հարցեր:

 ԼՍԵՑԻՆ.- ԳՊՀ պրոռեկտոր Ա.Ապրոյանի հաշվետվությունը միջազգային ծրագրերի իրականացման վերաբերյալ: Զեկուցողը նախ հանգամանորեն ներկայացրեց ներկայացրեց Tempus ծրագրերը, որոնք արդեն ավարտվում են: Դրանց ակտիվ մասնակցություն է ունեցել Գավառի պետական համալսարանը: Ա.Ապրոյանը նշեց այն դասախոսների և ուսանողների անունները, որոնք այդ ծրագրերի շրջանակներում եղել են եվրոպական համալսարաններում: Այնուհետև նա անդրադարձավ Erasmus Plus ծրագրերին, որոնք նոր են և 9 բուհ գործակցում են այդ ծրագրերի շրջանակներում: Կարևորվեց ԳՊՀ-ի և եվրոպական այլ բուհերի միջև համագործակցության հուշագրեր կնքելու գործընթացը: ԳՊՀ գիտական խորհուրդը

 **ՈՐՈՇԵՑ**.-1.Ա.Ապրոյանի հաշվետվությունն ընդունել ի գիտություն, կատարված աշխատանքները գնահատել բավարար:

2.Շարունակել ակտիվորեն մասնակցել միջազգային փոխանակման ծրագրերին, կնքել համագործակցության հուշագրեր եվրոպական բուհերի հետ:

  **ԼՍԵՑԻՆ**.- ԳՊՀ պրոռեկտոր Ա.Ապրոյանի հաշվետվությունը 2016-2017 ուստարվա տնտեսական գործունեության վերաբերյալ: Նա նշեց, որ աշխատանքները տարվել են շարունակականության սկզբունքով: Ձեռք են բերվել ՏՏ ոլորտի սարքավորումներ, կազմակերպվել են կենցաղային, սպասարկման աշխատանքներ, վերանորոգվել են լսարաններ, տանիքը, հանրակացարանը: Որոշ աշխատակիցներ ստացել են պարգևատրումներ: Այնուհետև Ա.Ապրոյանը ներկայացրեց 2017-2018 ուսումնական տարվա ԳՊՀ տնտեսական գործունեության հիմնական ուղղությունները: Նշվեց, որ շատ աշխատանքներ են նախատեսվում իրականացնել: Անհրաժեշտ է կատարել գրադարանների, ընթերցասրահների փոփոխություններ, գլխավոր մասնաշենքում կստեղծվի դահլիճանման սենյակ, կշարունակվի լսարանների և մեծ դահլիճի վերանորոգումը: ԳՊՀ գիտական խորհուրդը

  **ՈՐՈՇԵՑ**.- 1.Ա.Ապրոյանի հաշվետվությունն ընդունել ի գիտություն, կատարված աշխատանքները գնահատել բավարար:

 2.Հավանություն տալ ԳՊՀ 2017-2018 ուսումնական տարվա տնտեսական գործունեության հիմնական ուղղություններին:

 **ԼՍԵՑԻՆ**.- Ա. Մայիլյանի հաշվետվությունը ԳՊՀ Որակի ապահովման բաժնի 2016-2017 ուսումնական տարվա գործունեության վերաբերյալ: Նա նշեց, որ աշխատանքները բաժնում տարվել են երեք ուղղություններով՝ կանոնակարգի և հարցաթերթերի մշակում, վերլուծություններ: 1-ին կիսամյակում մշակվել է 82, 2-րդ կիսամյակում՝ 92 հարցաթերթ՝ ուսանողների, ծնողների և գործատուների շրջանում հարցումներ կատարելու նպատակով: Այնուհետև անդրադարձ կատարվեց հարցումներին, ներկայացվեցին արդյունքները՝ համապատասխան վերլուծություններով: Ա.Մայիլյանը ներկայացրեց նաև ԳՊՀ Որակի ապահովման բաժնի 2017-2018 ուսումնական տարվա զարգազման հիմնական ուղղությունները: Նշվեց, որ բաժնի աշխատանքները կընթանան կատարելագործման ուղիով: ԳՊՀ գիտական խորհուրդը

 **ՈՐՈՇԵՑ**.- 1.Ա.Մայիլյանի հաշվետվությունն ընդունել ի գիտություն, կատարված աշխատանքները գնահատել բավարար:

 2.Հավանություն տալ ԳՊՀ Որակի ապահովման բաժնի 2017-2018 ուսումնական տարվա զարգացման հիմնական ուղղություններին:

 ԳՊՀ ընթացիկ հարցերը ներկայացրեց և նիստն ամփոփեց ԳՊՀ ռեկտոր Ռ.Հակոբյանը:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**

**Արձանագրություն 13**

2017թ. դեկտեմբերի 7-ին տեղի ունեցավ ԳՊՀ գիտխորհրդի ընդլայնված նիստը: Նիստին մասնակցում էին գիտխորհրդի 28 անդամներ, Գեղարքունիքի մարզպետարանի կրթության, մշակույթի և սպորտի վարչության պետ Գ.Բադալյանը, մարզի 43 դպրոցների տնօրեններ:

 Նախագահ՝ Ռ.Հակոբյան

 Քարտուղար՝ Թ. Ասոյան

 **Օրակարգ՝**

1.«Հայաստանի Հանրապետության կրթության՝ մինչև 2030 թ. զարգացման պետական ծրագրի նախագծի» քննարկում:

 / զեկ՝. Ռ.Հակոբյան /

2.ԳՊՀ հեռակա ուսուցման ֆակուլտետի 2017թ. ուսումնական տարվա գործունեության հաշվետվության և 2018թ. ուսումնական տարվա զարգացման հայեցակարգի ներկայացում:

 /զեկուցող՝ ԳՊՀ պրոռեկտոր Ն. Կուտուզյան/

3.ԳՊՀ 2016-2017 ուսումնական տարվա ուսումնագիտական գործունեության հաշվետվություն և 2017-2018 ուսումնական տարվա զարգացման հիմնական ուղղությունները:

 /զեկուցող՝ ԳՊՀ պրոռեկտոր Ն. Կուտուզյան /

4.Ընթացիկ հարցեր:

 ԼՍԵՑԻՆ.- ԳՊՀ ռեկտոր Ռ.Հակոբյանի զեկուցումը .«Հայաստանի Հանրապետության կրթության՝ մինչև 2030 թ. զարգացման պետական ծրագրի» նախագծի վերաբերյալ: Նա նշեց, որ նախագիծը քննարկվում է տարբեր մակարդակներում, արվում են առաջարկություններ, որոնք հաշվի կառնվեն ծրագրի լրամշակման ժամանակ: Մարզում քննարկումը արդյունավետ անցկացնելու նպատակով որոշվել է համագործակցել մարզպետարանի կրթության, մշակույթի և սպորտի վարչության, մարզի 43 դպրոցների հետ: Այնուհետև Ռ.Հակոբյանը շնորհանդեսով ներկայացրեց ծրագիրը համապատասխան մեկնաբանություններով: Նշվեցին առավելություններն ու թերությունները, ասվեց, որ ծրագիրը լուրջ լրամշակման կարիք ունի:

**ԵԼՈՒՅԹ ՈՒՆԵՑԱՆ**.- 1.ԳՊՀ դեկաններ Հ.Ղաջոյանը, Մ.Ավագյանը, Ս.Ամիրխանյանը, Թ.Ասոյանը: Նրանք նշեցին, որ ծրագիրը երկարաժամկետ է, ուստի պետք է հաշվի առնել ամեն մի մանրուք, որովհետև ծրագրի իրագործման համար անհրաժեշտ կլինի մարդկային, նյութական, ֆինանսական հսկայական ռեսուրսներ: Բացի դրանից՝ ծրագրի նախագծում կան բացթողումներ, անհասկանալի ձևակերպումներ, ոչ իրական դիտարկումներ:

2.Դպրոցի տնօրենների անունից հանդես եկավ Մեծ Մասրիկի դպրոցի տնօրեն Ա.Հակոբյանը: Նա նշեց, որ ծրագիրը կարևոր նշանակություն ունի Հայաստանի Հանրապետությունում կրթության ոլորտում էական փոփոխություններ կատարելու, կրթության որակն ու արդյունավետությունը բարձրացնելու, միջազգային չափանիշներին համապատասխանեցնելու առումով: Սակայն դրա համար պետք է կատարելագործել օրենսդրությունը, վերացնել իրավական ակտերի միջև եղած հակասությունները:

3. Գեղարքունիքի մարզպետարանի կրթության, մշակույթի և սպորտի վարչության պետ Գ.Բադալյանը, անդրադառնալով արտահայտված կարծիքներին, իր ելույթում ևս անդրադարձավ մի շարք թերությունների, որոնց առկայությամբ ծրագիրը հաջողություն չի ունենա: Նա առաջարկեց արտահայտված կարծիքները ի մի բերել, մշակել և ներկայացնել ԿԳ նախարարություն: ԳՊՀ գիտական խորհուրդը

**ՈՐՈՇԵՑ.-** Առաջարկել ԳՊՀ ռեկտոր Ռ.Հակոբյանին ի մի բերել արտահայտված կարծիքներն ու առաջարկությունները, խմբագրել և ներկայացնել ՀՀ ԿԳ նախարարություն:

**ԼՍԵՑԻՆ**.-Ն.Կուտուզյանի՝ ԳՊՀ հեռակա ուսուցման ֆակուլտետի 2017թ. ուսումնական տարվա գործունեության հաշվետվության և 2018թ. ուսումնական տարվա զարգացման հայեցակարգի հարցը: Զեկուցման սկզբում Ն.Կուտուզյանը ներկայացրեց ընդունելության, ուսանողական համակազմի, ուսանողների շարժի հետ կապված հարցերը: Նշվեց, որ 2017թ. շրջանավարտներին առաջին անգամ տրամադրվեց դիպլոմի երկլեզու հավելված, 13 ուսանողների շնորհվել է գերազանցության դիպլոմ, 5 ուսանող ընդունվել է մագիստրատուրա, 1 ուսանող սովորել է Սապիենզայի համալսարանում, երկրորդ մասնագիտություն ստանալու համար դիմել և ընդունվել է 20 ուսանող: Այնուհետև անդրադարձ կատարվեց ուսանողների շարժի այլ կողմերի:

Զեկուցողը կարևորեց այն հանգամանքը, որ կրթության որակի ապահովման գործընթացում բարձրացել է ուսանողների դերակատարումը. մշտապես ուսումնասիրվել են նրանց կրթական կարիքները, հատկապես մասնագիտությամբ աշխատող ուսանողների առաջարկությունները քննարկվել են և հնարավորինս բավարարվել: Մշտապես եղել են ֆինանսական աջակցության ծրագրեր: Ն.Կուտուզյանը ներկայացրեց 2018թ. հեռակա ուսուցման ֆակուլտետի զարգացման հայեցակարգը, որը ելնում էր ԳՊՀ ռազմավարական ծրագրից: ԳՊՀ գիտական խորհուրդը

 **ՈՐՈՇԵՑ**.-1.Հիմք ընդունելով ԳՊՀ պրոռեկտոր Ն.Կուտոզյանի հաշվետվությունը՝ ԳՊՀ ՀՈՒՖ 2017թ. գործունեությունը գնահատել բավարար:

2.Հաստատել ԳՊՀ հեռակա ուսուցման ֆակուլտետի 2017-2018 ուստարվա զարգացման հայեցակարգը:

**ԼՍԵՑԻՆ**.- ԳՊՀ պրոռեկտոր Ն.Կուտուզյանի զեկուցումը ԳՊՀ 2016-2017 ուսումնական տարվա ուսումնագիտական գործունեության հաշվետվությունը և 2017-2018 ուսումնական տարվա զարգացման հիմնական ուղղությունների մասին հարցը: Զեկուցողը նշեց, որ նշված ուստարում գրանցվել են ձեռքբերումներ ինչպես նոր գործընկերներ ունենալու, այնպես էլ կրթական և գիտական գործունեության որակի արտաքին գնահատման տեսակետից: Համալսարանն անցավ ենթակառուցվածքային հավատարմագրման գործընթաց միջազգային և ազգային փորձագետների դրական եզրակացությունների հիմքով: Այնուհետև Ն.Կուտուզյանն հանգամանորեն անդրադարձավ բակալավրիատի, մագիստրատուրայի, ասպիրանտուրայի, շարունակական կրթության և երկրորդ մասնագիտության կարգով ընդունելություններին, տեղափոխություններին և ակադեմիական առաջադիմության ցուցանիշներին՝ այդ ամենը ներկայացնելով համապատասխան դիագրամներով:

Համալսարանում ուշադրության կենտրոնում է եղել մասնագիտական բարձր որակներ ունեցող դասախոսներով ԳՊՀ պրոֆեսորադասախոսական կազմը համալրելու հարցը: Կարևորվեց ասպիրանտական գիտակրթական ծրագրերի մշակման հարցը: Տարածաշրջանային բուհ լինելու հանգամանքից ելնելով՝ ասպիրանտական ծրագրում հետազոտության ողղվածություն է սահմանվել՝ հաշվի առնելով Գեղարքունիքի մարզի զարգացման համար հեռանկարային ոլորտները: Մշակվել են մի շարք կանոնակարգեր և ուղեցույց: ԵՄ ծրագրերի շրջանակներում կազմակերպվել են սեմինարներ ու դասընթացներ: ՈԱԱԿ-ի կողմից համալսարանում կազմակերպվեց փորձագիտական խմբի 4-օրյա այց և տեղի ունեցավ հանդիպում-քննարկումներ:

ԳՊՀ-ում շարունակվել են գիտահետազոտական և ուսումնամեթոդական բնույթի աշխատանքների տպագրությունը, շնորհվել են դոցենտի գիտական կոչումներ: Աշխատանքներ են տարվել միջազգային ծրագրերին մասնակցելու, մարզի դպրոցների հետ համգործակցելու ուղղություններով: Ն.Կուտուզյանը ներկայացրեց 2017-2018 ուստարվա ԳՊՀ ուսումնագիտական զարգացման ռազմավարական ուղղությունները՝ նկատի ունենալով նաև այն հանգամանքը, որ ուսումնական տարին հայտարարվել է նոր մտածողության, նոր մոտեցումների և ակտիվ նախաձեռնությունների տարի: ԳՊՀ գիտական խորհուրդը

**ՈՐՈՇԵՑ**.- Հիմք ընդունելով ԳՊՀ պրոռեկտոր Ն.Կուտոզյանի հաշվետվությունը՝ ԳՊՀ 2016-2017 ուստարվա ուսումնագիտական գործունեությունը գնահատել բավարար:

2.Հաստատել ԳՊՀ 2017-2018 ուստարվա զարգացման հիմնական ուղղությունները:

ԸՆԹԱՑԻԿ ՀԱՐՑԵՐԸ ներկայացրեց ԳՊՀ պրոռեկտոր Ն.Կուտուզյանը: Նա ներկայացրեց ԳՊՀ մասնագիտություններին, ընդունելությանը, վարձավճարներին վերաբերող փաստաթղթեր, ինչպես նաև «Գավառի պետական համալսարանի ռազմավարական ծրագրի և ներբուհական իրավական ակտերի մշակման, ընդունման և փոփոխության ընթացակարգը» և առաջարկեց հաստատել: Նշված փաստաթղթերի շուրջ ելույթներ ունեցան ֆակուլտետների դեկանները, գիտխորհրդի այլ անդամներ: ԳՊՀ գիտական խորհուրդը

**ՈՐՈՇԵՑ**.-1.Հաստատել 2018-2019 ուստարվա առկա ուսուցման մագիստրատուրայի մասնագիտությունները և ուսման վարձաչափերը:

 2. Հաստատել 2018-2019 ուստարվա առկա ուսուցման բակալավրիատի մասնագիտությունները, ընդունելության քննությունները և ուսման վարձաչափերը:

 3. Հաստատել 2018-2019 ուստարվա հեռակա ուսուցման բակալավրիատի մասնագիտությունները, ընդունելության քննությունները և ուսման վարձաչափերը:

 4.Հաստատել «Գավառի պետական համալսարանի ռազմավարական ծրագրի և ներբուհական իրավական ակտերի մշակման, ընդունման և փոփոխության ընթացակարգ» փաստաթուղթը:

**Գիտական խորհրդի նախագահ՝ Ռ. Հակոբյան**

**Գիտական քարտուղար՝ Թ. Ասոյան**